
Forældrebestyrelsesmøde 
Torsdag d. 11. juni 2026 
18.30 - 21.00
Afholdes i Hobbitten
Deltagere: Rikke Sandholm Rasmussen, Christinna Stoltze Hamborg, Kathrine Hermann Gyde, Henriette Kjærsgaard Madsen, Malene Mølgaard, Birgitte Rask Damgaard, Maria Spanggaard, Sara Schou Thomsen, Sabrina Hovgaard Sørensen, Maja Filtenborg, Nicole Væring Brander, Karina Melvej, Isabella Haagensen, Thomas Hjortshøj

Afbud: Karina og Kathrine
Referent: Isabella
Dagsorden:

1. Godkendelse af dagsorden

2. Gensidig information

a. Velkommen til Louise, medarbejderrepræsentant fra Regnbuen
b. Forældreinput
i. Information til stuer og forældre
I forhold til den generelle information er der en oplevelse af at der er meget forskelligartet forældre information rundt i Eventyrhaven. Der er dialog om at der kan være et ønske om et mere stabilt informationsniveau. Det omhandler både den almindelige dagligdag, men også, når der eksempelvis starter nye medarbejdere.
Ledelsen vil fremadrettet have fokus på at sikre mere stabil og relevant information til forældrene.
ii. Ledelsesstruktur
Drøftelse omkring nuværende ledelsesstruktur og fremtidige overvejelser. Ledelsen er fortsat i proces med at afklare behov og struktur, herunder hvordan ressourcer bedst fordeles, og om der skal tænkes i nye måder at organisere ledelsesopgaver på.
iii. Trafik og parkering ved Hobbitten
Der er bekymring omkring høj fart på parkeringspladsen.
Da der er tale om en kommunal parkeringsplads, er handlemulighederne begrænsede. Institutionen kan informere forældrene via aula, og bestyrelsen opfordres til at rette henvendelse til kommunen.
iv. Tvang i forbindelse med plejesituationer
Dialog omkring udfordringer omkring tvang i forbindelse med eks. plejesituationer eller afleveringer. Der er rejst en bekymring om manglende bleskifte, og der spørges om mulighederne for at anvende ”tvang” for at sikre omsorg og plejeopgaver. 
Det præciseres, at der ikke må anvendes tvang, medmindre barnet er til fare for sig selv eller andre. Dog kan man som forældre altid drøfte sine bekymringer med ledelsen eller stuepersonalet, og så finder man en fælles løsning. 
v. Personaleskift 
Det opleves at der har været en periode med rigtig meget personale udskiftning og ustabilitet i personalegruppen. Dette anerkendes som en udfordring, og ledelsen er i gang med at sikre stabilitet og kontinuerligt personale. 
c. Medarbejderinput fra de 3 afdelinger
i. Hobbitten: 
1. Kløvedalen
Der er arbejdet målrettet med at skabe trygge rammer og styrke relationerne mellem børn og voksne. Der er fokus på venskaber, fællesskab og opbygning af gode rutiner i hverdagen.
2. Troldebjerget
Der er sendt mange børn videre til skole. Der er lige nu fokus på opdeling i mindre grupper samt udvikling af børnenes selvhjulpenhed og deltagelse i fællesskabet.
3. Bilbohulen
Der er foretaget ændringer i leg- og læringsmiljøerne, herunder etablering af nye legezoner. Der arbejdes aktivt med udeliv, bl.a. gennem cykelture i lokalområdet.
4. Dragebjerget
Der er etableret et rum til fysisk leg og motorisk udfoldelse. Der er særligt fokus på motorik, og gruppen har haft mange fælles aktiviteter samt markeret flere fødselsdage. Snart sendes en gruppe børn videre til skole.
ii. Puff: 
1. Skildpadderne
Fokus på lydig opmærksomhed, stuen er begyndt at arbejde med Bablarna figurerne. Lige nu er der også indkøring af mange nye børn. 
2. Sneglene
Fokus på sprog og dialogisk læsning. 
3. Tryllespirerne
Har lige afleveret en stor gruppe børn til Drageungerne. Derudover har de fået nye børn ind. De øver sig i at lege i mindre grupper. Derudover arbejder de på deres leg-og læringsmiljøer på stue.  
4. Kongebørn
Har lige afleveret en stor gruppe børn til Drageungerne. Derudover har de indkøring af nye børn. Der arbejdes med grupper på stuen, og nye relationer. Derudover arbejder de med sangsamling i små grupper, hvor temaet lige nu er: Fra jord til bord.  
5. Drageunger
Har lige fået 24 ”nye” børn. Starten er gået rigtig godt. De arbejder med at få skabt en ny struktur, som stemmer overens med den nye børnegruppe. Derudover arbejde de med nye venskaber og relationsdannelsen til de voksne. 
iii. Regnbuen: 
1. Børnehaven og vuggestuen:
a. Der arbejdes med udvikling af leg- og læringsmiljøer samt struktur i hverdagen.
Der er sendt mange børn videre til skole, samtidig med at nye børn er startet, hvilket kræver fokus på gode indkøringer.
Der er indført temaarbejde (snart med fokus på bondegårdsdyr), og der arbejdes med sprogtrappen.
Legepladsen er under udvikling, og der er indkøbt nyt legetøj samt hjælpemidler som tyngdebamser.
iv. Malene (Ergoterapeut) 
a. Der arbejdes med at skabe indbydende og inspirerende læringsmiljøer på tværs af institutionens afdelinger.
v. Ledelsesinput
1. Økonomi
Eventyrhaven har en sund økonomi. Som beskrevet tidligere fylder faldende børnetal på specialområdet en del i et økonomisk perspektiv. Derudover kræver opstart af ny vuggestue ekstra ressourcer.
2. Medarbejdere
Nyansættelser: Anja (Kongebørn), Anja (køkkenet i Puff), pedel Peder
Sanne (Puff) er på barsel
3. Projekt vuggestue – Kløvedalen
Opstarten er ved at falde på plads. Det har været en ressourcekrævende proces at etablere nye strukturer og relationer.
4. Børnetal
Der ses en stigning i børnetallet i Aulum. Der forventes høj belægning i almen i Puff og Hobbitten i 2027.
5. Bygninger
Der er udfordringer med tilbygningen i Puff, som forventes løst i sensommeren.
6. Fokusområder
Kvalitetsplanen med fokus på læringsmiljøer blev kort præsenteret.
7. Hjemmeside
Ny hjemmeside er under udvikling.
3. Samrådsmøde
a. Hvordan flere børn kan tiltrækkes til dagplejen
b. Overgangen mellem vuggestue og børnehave
c. Forældres overvejelser ved valg af pasningstilbud
d. Ønske om større fleksibilitet i madordninger
e. Hvordan forældrebestyrelsen kan bidrage til personaletrivsel

4. Principper
a. Principperne er revideret og vil blive lagt på hjemmesiden.

5. Forældrearrangementer (Opsamling og generelt)
a. Forældremøder: 
Der blev foretaget en drøftelse af de seneste to forældremøder, og det aftales at forældrebestyrelsen i samarbejde vil undersøge de fremtidige rammer for forældremøder. 
b. Arbejdsdag:
Forældrerepræsentanterne har et ønske om at hele ledelsen repræsenteret ved de enkelte arbejdsdage. 
Mere inddragelse af forældrebestyrelsen, for at kunne trække i de ting der er i lokalsamfundet. 

6. Kommende valg
a. Sara og Henriette er på valg i år, samt suppleanter.
7. Forældrebestyrelsens synlighed
a. Der arbejdes hen imod større synlighed, særligt i forbindelse med arrangementer.
8. Kommende punkter
a. Ingen punkter på nuværende tidspunkt. 
9. Evt.
a. Ingen bemærkninger. 
Eventyrhaven
Grønsværen 5, 7490 Aulum
Tlf.: 96286999
Eventyrhaven.herning.dk

